ጠቅላይ ሚኒስትር ዶ/ር አብይ አህመድ ከካናዳው ጠቅላይ ሚኒስትር ጀስቲን ትሩዶ ጋር በስልክ ተወያዩ
ጠቅላይ ሚኒስትር ዶክተር አብይ አህመድ ከካናዳው ጠቅላይ ሚኒስትር ጀስቲን ትሩዶ ጋር በስልክ ውይይት ማድረጋቸውን የጠቅላይ ሚንስትር ጽህፈት ቤት አስታወቀ ።ጠቅላይ ሚኒስትር ዶክተር አብይና የካናዳው አቻቸው ጀስቲን ትሩዶ ትናንት እለት በጋራ ጉዳዮች ዙሪያ በስልክ ውይይት አድርገዋል ።የካናደው ጠቅላይ ሚኒስትር ጀስቲን ትሩዶ በኢትዮጵያ የመጣውን ለውጥ ተከትሎም በአሁኑ ወቅት  በሴቶችን በቁልፍ የመንግስት አመራር ቦታዎች መሳተፍ መንግስታቸው  ማድነቁን ገልጸዋል ።የካናዳ መንግሥት ይህንን በሙሉ ልብ ለመደገፍና ለመተባበር ዝግጁ መሆኑን ገልፀውላቸዋል::ጠቅላይ ሚኒስትር ጀስቲን ትሩዶ የመጣውን ለውጥ በኋላም ኢትዮጵያ በአፍሪካ ቀንድ መድረክ እየተጫወተች ያለውን ሚና ጠቃሚ  መሆኑን ተናግረዋል ።በስልክ ውይይታቸው ጠቅላይ ሚኒስትር ጀስቲን ትሩዶ በቅርቡ ኢትዮጵያን የመጎብኘት ፍላጎት እንዳላቸው ለጠቅላይ ሚንስት ዶክተር አብይ ገልጸዋል ።(ምንጭ:  የጠቅላይ ሚኒስትር ጽህፈት ቤት)